# Corredor Cantàbric-Mediterrani

El Corredor Cantàbric-Mediterrani és una línia ferroviària d'alta velocitat espanyola. És un dels cinc corredors considerats pel Ministeri de Foment. La via per al transport de mercaderies segueix l'ample europeu i connectaria els ports de València i Sagunt amb Saragossa i amb aquest a Bilbao i podria connectar amb França a través del Tunel de Canfranc.
L'octubre de 2018 Adif va anunciar obres amb un cost de 65 milions d'euros per al tram Sagunt-Terol-Saragossa. L'octubre de 2018 va haver una reunió de polítics valencians i aragonesos perquè s'impulsara aquest corredor, pressionant al Ministre de Foment Ábalos perquè el defenguera davant la Comissió Europea.
El 19 de novembre del 2018 els presidents de les dues comunitats autònomes per les que passa aquest tram, Ximo Puig (Comunitat Valenciana) i Javier Lambán (Aragó), es reuniren amb la comissària europea de Transport, Violeta Bulc. El novembre de 2018 la Comissió Europea va aprovar incloure els trams València-Madrid i Sagunt-Terol-Saragossa de l'eix Cantàbric-Mediterrani en la xarxa transeuropea de transports, suposant que aquest tram puga rebre subvencions per al seu desenvolupament. El 12 de desembre el Parlament Europeu aprovà la inclusió d'aquest corredor en la xarxa transeuropea de transports.
El 7 de desembre de 2018 el Consell de Ministres aprovà invertir 58 milions d'euros per al corredor.
A causa de les millores fetes pel Ministeri de Foment en els últim any i mig, el tràfic de mercaderies va augmentar. S'hi va afegir l'operadora Transitia. L'abril de 2019, Adif va llençar nou concursos públics per a licitar millores del tram Saragossa-Sagunt.

## Trams

La Comissió Europea afegí Navarra en el corredor Cantàbric-Mediterrani amb un tercer carril per a mercaderies.
Tram que uneix Sagunt amb Saragossa travessant Terol. De Saragossa enllaça amb Pamplona i d'allí a la Y Basca.

## Referències

* ↑ Etchart, Bermejo i Hoyos, 2011, p. 21.
* ↑ Etchart, Bermejo i Hoyos, 2011, p. 67.
* 1 2 Martínez, Michel «Territorio, nación y lenguas vernáculas: la huella aragonesista del gobierno autonómico bipartito PSOE-CHA (2015-2018)». L'Âge d'or, 5, 2012, pàg. 10.
* ↑ «Adif anuncia obras de 65 millones en el corredor cántabrico-mediterráneo antes de final de año». Castellón Plaza, 23-10-2018 [Consulta: 13 desembre 2018].
* 1 2 «La Comissió Europea aprova incloure l'eix Cantàbric-Mediterrani en les seues prioritats». Diari La Veu, 22-11-2018 [Consulta: 13 desembre 2018].
* ↑ «El Parlament Europeu aprova la inclusió de l'eix Cantàbric-Mediterrani en la xarxa transeuropea de transport». Diari La Veu, 12-12-2018 [Consulta: 13 desembre 2018].
* ↑ EFE «Aprobada la inversión por 58 millones en el corredor Cantábrico-Mediterráneo». Periódico de Aragón, 07-12-2018 [Consulta: 13 desembre 2018].
* ↑ Ángeles Moreno, María «Crece el tráfico ferroviario de mercancías por Teruel pese al deficiente estado de la línea». Heraldo, 11-04-2019 [Consulta: 14 abril 2019].
* ↑ Alonso, Jorge «La adecuación del ferrocarril Zaragoza-Sagunto se alargará hasta 2021 y costará 105 millones». Heraldo, 09-04-2019 [Consulta: 14 abril 2019].
* ↑ Etchart, Bermejo i Hoyos, 2011, p. 4.
* ↑ Etchart, Bermejo i Hoyos, 2011, p. 54.

## Bibliografia

* Etchart, Alejo; Bermejo, Roberto; Hoyos, David. Rentabilidad social del proyecto de conexión de alta velocidad ferroviaria en Navarra. Pamplona: Fundación Sustrai Erakuntza, 2011 [Consulta: 13 desembre 2018]. Arxivat 2016-04-03 a Wayback Machine.